rlitschk/wikidir huggingface dataset:
De Eerdelektrik is en wetenschopplich Rebeet, dat to de Anwendte Eerdphysik tellt. De Eerdelektrik faat de Meetverfohren tohopen, de mit dat Inbringen vun elektrischen Stroom un dat nafolgend Utmeten vun’t elektrische Feld an de Eerdbavenflach, de (böversten Schichten vun de) Eerdköst ünnersöken doot. Anwendt warrt ünnern annern: Egenpotentialen (natürlich galvaansch Elementen bi Ierzlagersteden) Gliekstroom-Verfohren Wesselstroom-Verfohren, bi de över Elektroden künstlich Stroom in’n Bodden inspiest warrt. För de Methoden mit künstlich Inspiesen gifft dat ’n Reeg ünnerscheedlich Anorden. Faken warrt de Veerpunktanorden bruukt, bi de dat twee Elektroden A,B den Stroom toföhren doot, un twee Sonden M,N to’n Meten vun’t Potential bruukt warrt. Blots bi disse Anorden kann de Övergangswedderstand an de Elektroden wegrekent warrn. De Anorden vun Sonden un Elektroden warrt tomeist as en Lien maakt. So künnt de Elektroden buten vun de Lien wesen un symmetrisch dortwüschen de Meetsonden. Dorbi betütt sik be utrekent spezifische Wedderstand vun’n Ünnergund op de Mitt vun de Lien. Aver ok nich-symmetrische Anorden sünd möglich, man, denn is de utrekent Weert nich mehr op de Mitt betogen. De bedüdensten Konfiguratschonen hebbt egene Beteken un warrt in’n ünnerscheedlichen Sinn bruukt: Wenner-Anorden: Dit Verfohren warrt sünners to’n Karteeren an’n fakensten anwendt. Bi de Wenner-Anorden hebbt de
Sparta (F.Sg.) (Ooltgreeksch (Attisch) Σπάρτη Spártē (neegreeksche Utspraak: Spárti), in’n olen doorschen Dialekt: Σπάρτα Spártā; to de Tieden vun de Klassik ok fökener „Λακεδαίμων“ Lakedaimōn), weer in de Antike Hööftstadt vun dat Land Lakonien up den Peloponnes un vun den Staat mit sülbigen Naam. De Stadt lä up de lesten Utlöpers vun de Taygetos-Bargen nich wiet af vun dat rechte Öwer vun den Stroom Eurotas, just in de Gemarken, wo de Beeken Önos un, na Süden to, Knakion un Tiasa dor toströömt sünd. Sparta sett sik tohopen ut verscheden wietlöftigen Quartieren mit allerhand Gaarns dor in. Allens tosamen weern dat woll negen Kilometers, wenn een dor ümto lopen wull. In de grote Tiet vun de Stadt (üm 600 v. Chr. rüm) hefft woll bi 40.000 oder 50.000 Inwahners in de Stadt leevt. Toeerst hett de Stadt keen Muern harrt. Jem ehr Börgers schullen as en Muer för Sparta denen. Eerst ünner den Tyrannen Nabis is en Muer anleggt wurrn, man dat duer nich lang, denn hett de Bund vun Achaia düsse Muern tweimaakt. Man de Römers hefft denn later de Muer wedder upboen laten un noch in dat Riek vun Byzanz is dor an boot wurrn. Sparta hett an un
Gnesen is de ole Hööftstadt vun Polen. Se liggt ruch weg 50 km ööstlich vun Posen, un hett 70.000 Inwahner up en Flach vun 40,90 km². Eerste Besiedlungen in disse Rebeet geev dat all to de Steentiet. Gnesen. Mehr Biller, Videos oder Audiodateien to’t Thema gifft dat bi Wikimedia Commons.
Paraguay (up Guarani: Tetã Paraguái) is en Binnenstaat in Süüdamerika, de in' Oosten an Brasilien, in' Süden un Westen an Argentinien un in' Noorden un Westen an Bolivien grenzt. De Naam vun de Staat bedüüd „Water, dat to dat Water geiht“, afleit vun de Spraak vun de Oorinwahner, Guaraní: pará („Ozean“), gua („to/vun“) un y („Water“). De Utdruck betreckt sück up Guaraní meest blots up de Hööftstadt Asunción, aber up Spaansch up dat gesamt Staatsrebeet. De Hööftstadt is Asunción und de tweetgröttste Stadt is Ciudad del Este. Dat Land harr 2010 tosommen 6.375.830 Inwahner up en Rebeet vun 406.752 km². De Staat is an 14. Mai 1811 unafhängig van Spanien wurrn. Paraguay is neben Bolivien de eenzig Binnenstaat in Süüdamerikas. In' Noordwesten un Noorden grenzt dat mit 750 km an Bolivien, in' Oosten mit 1290 km an Brasilien un in' Süüden un Westen an Argentinien mit 1699 km. De gesamte Grenzlängt bedrocht 3739 Kilometer. Mit en Staatsrebeet vun 406.752 km² is dat Land ungefähr so groot as Düütschland un de Swiez tosommennommen. De Stroom Río Paraguay floot dör dat Land vun Noord nah Süüd un gleedert dat Land in twee Deelen. Dat westlich gelegen Gran Chaco is man dünn besiedelt,
Herbert Charles Brown (* 22. Mai 1912 as Herbert Brovarnik in London; † 19. Dezember 2004 in West Lafayette) weer en britsch un US-amerikaansch Chemiker. Van 1946 bit 1978 hett Brown as Perfesser an de Purdue University in West Lafayette, Indiana (USA) arbeit. In dat Johr 1979 hett he tosommen mit Georg Wittig den Nobelpries för Chemie kregen. De Pries kreeg he för sien Verdeenst in de Entwickeln vun Borverbinnen to wichtig Reagenzien in de orgaansch Synthese. Brown hett de meest vun de hüüd üblichen Reduktschoonsmiddel för Aldehyden un Ketonen, so as Natriumborhydrid oder Lithiumaluminiumhydrid. Dorneben hett he sück mit de Additschoon vun Boranen an Olefinen beschäftigt.
Uruguay is een Land in Süüdamerika. Dor leevt 3.510.386 Inwahners up 176.220 km². Dat sünd 19 Inwahners/km². Uruguay grenzt in'n Noorden an Brasilien, in'n Oosten un Süüden an den Atlantik un in'n Westen an Argentinien. In de Indianer-Spraak Guarani heet „Uruguay“: „De bunten Vagels ehr Stroom“. De Hööftstadt is Montevideo. De erhoopt Schätze, dör de de Stroom Río de la Plata sien Naam – ‚Sülverstroom‘ – kreeg, hett man vergevens söcht. Dorför hebbt sück de vun de Spanier utsett Peer un Koi up de wiet Grasfluren to groot Herden entwickelt, de de Grundlaag för den wertschaplichen Riekdom vun dat Land stellt hebbt. Uruguay is nah Suriname dat tweetlüttste Land vun Süüdamerika. Mit rund 177.000 Quadratkilometer Flach (dorvan rund 2.600 Quadratkilometer Waterflach) is dat so groot as Öösterriek un Ungarn tosommen. Uruguay hett in' Noorden en 985 km lang Grenz mit Brasilien un in' Westen en 579 km lang Grenz mit Argentinien. De Küst is 500 km lang. Hööft vun den Staat un Baas vun de Regeerung is Präsident Tabaré Vázquez. Dat Land is 1825 unafhängig wurrn. De Amtsspraak is Spaansch. 88% vun de Inwahners stammt vun Lüde af, de ut Europa towannert sünd, besunners ut Spanien un Italien, man ok
Zoltán Gyimesi (* 31. März 1977) is en ungaarschen Schachspeler. In dat Johr 2005 is he ungaarsch Meester in’t Schach wurrn un hett ok noch de Schnellschach-Europameesterschap in Warschau winnen kunnt. Dorbi hett he in’t Halffinale gegen den Oldmeester Wiktor Kortschnoi wunnen. Gyimesi hett den Titel vun en Schachgrootmeester un speelt siet 2002 för de ungaarsch Natschonalmannschap ok bi Schacholympiaden. Gyimesi auf chessgames.com
Läng betekent den Bedrag vun de Utdehnen in en sünnere Richt, kiek bi: Läng (Mathematik), Läng (Algebra), Läng (Physik), en Winkel in sphäärsche Koordinatensystemen: Geograaphsch Läng as Deel vun’t geograafsche Koordinatensystem, Astronoomsch Läng as Deel vun’t astronomsche Koordinatensystem in de Geodäsie, Ekliptikal Läng as Deel vun’t eklitikal Koordinatensystem in de Astronomie, Läng, en ooltgreeksche Metrik vun Versen. Läng is de Familiennaam von Hans Läng (1919–2012), Swiezer Ethnoloog un Schriever, Peter Läng (* 1986), swiezersch-thailandschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Läng is en vun de Grundgrötten in de Physik. Se betekent de Dimenschoon vun de linearen Utdehnen oder ok den Afstand vun twee physikaalsch Objekten toenanner. De Läng is över Meetvörschriften un de Längden-Normal defineert. Dat Formelteken dorför is l un de Eenheit na dat SI-System is dat Meter (m). För Angaven vun’n Weg oder Kurvenlängden, warr as Formelteken tomeist s bruukt. Dat Meten vun de Läng geiht över verscheden Meetredschoppen un Maatstääv. De Läng vun Afstännen vun twee Punkten oder vun en Maatstaff warrt in de klass’schen Physik as konstant annahmen. In de speziellen Relativitätstheorie is de Läng aver afhangig vun den relativen Tostand vun’t Bewegen vun den enkelten Tokieker. Man snackt ok vun de relativistischen Längenkontrakschoon. De Läng vun de körtere Siet vun en Saak warrt ok as Breed (b) betekent, Längden in piellieke Richten nöömt man tomeist Hööch (h oder z) oder Deep, wenn dat na ünnen geiht. Längenmaat
De elektrische Stroomstärk (oder kort: Stromstärk) is en physikalsch Grött, de angifft, woveel elektrische Ladungen, also Elektronen oder Ionen in en sünnere Tiet transporteert warrt. De Stroomstärke warrt faken ok eenfach blots Stroom nöömt. Dat Formelteken is I, wat vun Intensität afleidt is un wedder de Stärk vun’n Stroom meent. Meten warrt de Stroomstärk in Ampere, wat mit dat Eenheitenteken A afkört warrt. Een Ampere (nöömt na den franzööschen Physiker un Mathematiker André-Marie Ampère) is defineert as de Stärk vun en mit de Tiet konstanten elektrischen Stroom, de dör twee in’n Afstand vun 1 m parallel in’t Vakuum anordente grade Leiders ahn Enn mit kreisförmigen Dweersnitt, de nich acht warrn bruukt, fleet un dorbi twüschen disse Leiders de elektrodynamsche Kraft vun 2 · 10-7 N op den Meter Leiderläng tostannen kamen lett. Fastleggt worrn is disse Definitschoon op de 9. Generalkonferenz för Maat un Gewicht in’t Johr 1948. En elektrischen Stroom hett de Stroomstärk 1 A, wenn in een Sekunn 6,24150948 · 1018 Ladungsdrägers (mit en Elementarladung) dör den Leiderdweersnitt fleten doot. I = d Q d t = ∫ A J → ⋅ d A → {\displaystyle I={\frac {\mathrm {d} Q}{\mathrm {d} t}}=\int _{A}{\vec {J}}\;\cdot \mathrm {d} {\vec {A}}}
Taygete (ok Jupiter XX) is en vun de lütten Maanden wieter buten vun den Planeten Jupiter. De Maand weer an’n 25. November 2000 dör en Koppel vun Astronomen ünner dat Regeer vun S. Sheppard. Toeerst weer he S/2000 J 9 nöömt, later denn hett he sien offiziellen Naam na Taygete, wat een vun de Plejaden ut de greekschen Mythologie is, kregen. Taygete löpt in en middleren Afstand von 23.360.000 km üm den Jupiter, woför de Maand ruchweg 732 Daag un 5 Stünnen bruukt. De Maandbahn hett en Exzentrizität vun 0,252 un wiekt dormit bannig vun en Kreis af. De Bahn is butendem üm 165,2° gegen den Jupiter-Äquater neegt. Dormit löpt Taygete retrograd, also gegen den Dreihsinn vun’n Jupiter, üm den Planeten. Vun wegen disse Bahnegenschoppen warrt de Maand to de Carme-Grupp rekent, de na denn Jupiter-Maand Carme nöömt is. Dat is de gröttste ut de Koppel. De Dörmeter vun Taygete is üm un bi 5 km, he is also bannig lütt. De Dicht warrt op 2,6 g/cm³ schätzt. Man nimmt an, dat de Maand vör allen ut Silikat-Steen besteiht. Taygete is ok bannig düster, as de meisten annern lütten Maanden ok. De Bavenflach reflektiert blots 4 % vun dat infallend
Guyana is een Land in Süüdamerika. Nabers sünd Brasilien, Venezuela un Suriname. Dat Land liggt an den Atlantik. Dor hefft 2009 bi 753.000 Inwahners leevt. Guayana liggt twuschen 2° un 8° nöördliche Breedte un twuschen 57° un 61° westliche Längde. Sunnerlich siet is dat an de Atlantik-Küst, de hööchste Barg is de Roraima-Tepui mit 2.810 m. An de Grenz na Brasilien un Venezuela reckt sik de Guayana-Barge. Dor hett dat Land sien Naam vun herkregen. De wichtigste Stroom is de Essequibo. Sien Born liggt in'n Süden un he münnt in den Atlantik. In den Natschonalpark Potaro gifft dat veel Waterfälle to sehn, sunnerlich de Kaieteur-Fälle mit ehre 225 m Hööchde. Grote Deele vun dat Land bestaht ut Regenwoold, wo nich veel Minschen in wahnt. In dat 17. un 18. Johrhunnert harrn de Nedderlannen in dat hüdige Guyana ehre Kolonien Essequibo, Demerara un Berbice grünnt. 1763 hett dat in Berbice en Upstand vun de Slaven unner Cuffy geven. Bit 1815 sünd düsse Kolonien en paar Mol in verschedene Hannen ween. Mol höörn se to de Nedderlannen to, denn wedder to dat Vereenigte Königriek oder to Frankriek. Nadem Napoleon endgüllig slahn weer, sünd de dree Kolonien up’n Wiener Kongress vun 1815 offiziell
Taygete is en Figur ut de greekschen Mythologie. Se is en Dochter vun Atlas un vun de Okeanide Pleione un somit en vun de Plejaden. Se weer de Mudder vun Lakedeimon, den se mit Zeus harr. Taygete weer de Nymph vun’n Barg Amyklayos un hett mit de jumferlichen Artemis jaagt. De hett versöcht ehr för Zeus sien Nalopen to schulen un wannel ehr in en Hindin (Hirschkoh), wodör Taygete för’n Tiet seker weer för’t Nastellen vun’n Göddervadder. Na en Vertellen schall se Artemis ut Dankborkeit de Keryneiisch Hindin weiht hebben, de Herakles in sien drütten Opgaav levend na Erystheus to bringen harr. Zeus harr an’n Enn aver doch Spood. Na Robert von Ranke-Graves hett Taygete sik op’n Amyklayos ophungen, de dorna Taygetos-Bargen nöömt worrn is. Na Karl Kerényi warrt ok vertellt, dat de vun wegen de Jumferlichkeit egene Artemis se to Straaf in de Hindin wannelt harr, as Taygete dat anners nich möglich wesen weer, ehr Unschuld to bewahren. Oder dat se sogor Freid an de Leef mit Zeus funnen hebben schall. Ehr Nicht harr den sülven Naam un schall an’n Enn Lakedaimon heiraadt un mit em tosamen den Himeros kregen hebben. Karl Kerényi: "Die Mythologie der Griechen - Die
Heikki A. Alikoski (* 1912 in Oulu; † 28. Dezember 1997 in Turku) weer en finnisch Astronom. Alikoski weer en Schöler vun de finnisch Astronom Yrjö Väisälä. He hett in de Johren 1937 bit 1956 as Assistent vun Väisälä an de Steernwacht in Turku arbeidt. In disse Tiet hett he sülvst 13 Asteroiden opdeckt. Nah hüm ist de Asteroid (1567) Alikoski nömmt, de vun Väisälä 1941 opdeckt wurrn is. Heikki Alikoski hett Väisälä later henn ok bi de Grünnen un Etableeren vun dat „Turku Astronomisch-Optisch Institut“ hulpen.
As dat so düchtig veel Asteroiden gifft, hett de Översicht nich noog Ruum op en eenzige List. De nafolgend Lenken wiest jümmers en Deel vun de Asteroidenlist. Alphabetische List Naams vun Asteroiden un Kometen Lutz D. Schmadel: Dictionary of minor planet names. Springer Verlag, Berlin 2006, ISBN 3-540-36748-9 Guide to Minor Body Astrometry (kiek Punkten 31 bit 34 vun wegen de Naams vun Asteroiden) Grote List vun de lütten Planeten na Tall List vun de lütten Planeten un jemehr Opdeckers (na Tall)
De elektrische Leddweert (ok as Wirkleddweert oder Konduktanz betekent) is de Kehrweert vun’n elektrischen Wedderstand, de nich to verwesseln is mit de elektrischen Leddanlaag, wat en Materialkonstant is. Dat Formelteken vun’n Leddweert is G, de tohöörig Maateenheit is dat Siemens mit dat Eenheitenteken S. G = 1 R {\displaystyle G={\frac {1}{R}}} Wenn en Verbruker den Stroom good leiden deit, denn hett he en hogen Leddweert un en lütten Wedderstand. Vör dat Siemens geev dat en öllere Beteken för den Leddweert, neemlich Mho (Ohm vun achtern leest; Eenheitenteken ℧ {\displaystyle \mho } ). De warrt faken op dat Rebeet vun de ELektronik in’n angoamerikaanschen Spraakruum bruukt, wieldat de dormoligen Alieerten vun wegen de Bedeligen vun’t Siemens-Ünnernehmen an’n Krieg de Eenheit Siemens nich annehmen wulln. De Leddweert is en Weert, de gau ut en Stroom un de Spannung oder ut en elektrischen Wedderstand utrekent warrn kann. De Leddanlaag betütt sik op den Leddweert vun en Material mit sünnere Afmeten, to’n Bispeel de Läng oder den Dweersnitt. De Kehrweert vun’n spezifischen Wedderstand is de elektrische Leddanlaag, de faken mit den Leddweert verwesselt warrt. De Leddanlaag is de Egenschap un en sünnert Material, de Leddweert dorgegen de Egenschap vun en elektronisch Boelement mit en
Diane Keaton (* 5. Januar 1946 in Santa Ana, Kalifornien, USA as Diane Hall) is en US-amerikaansch Schauspelerin, Filmproduzentin un Speelbaas. Gliek to’n Anfang vun hör Karriere 1972 harr se dat Glück, in’n richtigen Film mittospelen: In Francis Ford Coppolas The Godfather speel se de Leefste vun Michael Corleone (Al Pacino) un wurr ok in de Fortsetzungen in disse Rull besett. Vörher weer se all mol in dat Musical Hair up den Broadway uptreden un is dordör upfallen, dat se sück nich uttrecken wull. Hör Film mit den meesten Spood is 1977 in Tosommenarbeit mit hör domolig Levensgefährte Woody Allen entstahn: Annie Hall. Ok dornah hebbt se noch en ganzen Rieg Films tosommen dreiht. För dissen Film kreeg Diane Keaton aver den Oscar as best Schauspelerin. För de Film Reds ut dat Johr 1981 hett se noch en Oscar-Nomineeren kreegen. 1993 överneem se körtfristig de Hööftrull in Manhattan Murder Mystery vun Woody Allen, nahdem sück sien Lebensgefährtin Mia Farrow vun hüm trennt harr. Siet de 1980er-Johren keemen aber nich mehr so völ un good Angebote. Denn is se anfungen, sülvst Regie to föhren. Nahdem se 1996 mit Goldie Hawn un Bette Midler de Kummedie The First Wives Club dreiht harr,
Robert Zollitsch (* 9. August 1938 in Filipovo in dat ehmalge Jugoslawien) is siet 2003 Arzbischop vun Freiburg. Zollitsch weer van' 18. Februar 2008 bit 12. März 2014 as Nahfolger vun Karl Kardinal Lehmann Vörsitter vun de Düütsch Bischopskonferenz. Zollitsch studeer Kathoolsch Theologie an de Albert-Ludwigs-Universität in Freiburg im Breisgau un an de Ludwig-Maximilians-Universität in München. An’ 27. Mai 1965 is he to’n Priester weeht wurrn. Dornah weer he Kaplan in Mannheim und Buchen (Odenwald) . Nah Tätigkeiten as Repetitor in dat Collegium Borromaeum un as Dozent an’t Priesterseminar St. Peter wurr he in Freiburg 1974 to’n Dokter der Theologie promoveert. Van 1974 bit 1983 hett he dat Arzbischopliche Theologische Konvikt Collegium Borromaeum in Freiburg leit. Van 1983 bit to sien Wahl to’n Arzbischop weer he Personalreferent vun de Arzdiözese Freiburg. Nah de gesundheitlich bedingt Bottmaken vun sein Amtsvörgänger Oskar Saier wurr he an’ 6. Juni 2003 dö dat Domkapitel vun Freiburg to’n Baas wählt un mit Schrieben van den 16. Juni 2003 vun Paapst Johannes Paul II. to’n Arzbischop un Metropoliten vun Freiburg ernannt. An’ 20. Juli 2003 kreeg he vun Oldarzbischop Oskar Saier de Bischofsweihe un wurr so fierlich in sien Amt inföhrt. Sien Wahlspröök is In fidei
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 420er v. Chr. | 410er v. Chr. | 400er v. Chr. | 390er v. Chr. | ► 424 v. Chr. | 423 v. Chr. | 422 v. Chr. | 421 v. Chr. | 420 v. Chr. | ► | ►► Sparta reformeert unner Brasidas siene Armee. Herodot, greekschen Historiker un Schriever
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 150 v. Chr. | 149 v. Chr. | 148 v. Chr. | 147 v. Chr. | 146 v. Chr. | 145 v. Chr. | 144 v. Chr. | 143 v. Chr. | 142 v. Chr. | ► | ►► Korinth warrt vun röömsche Truppen unner Konsul Lucius Mummius erovert un to Dutt maakt. De Bund vun Achaia warrt tweislahn. Grekenland warrt en Provinz vun Rom. Sparta verleert sien Sülvstännigkeit un warrt vun dat Röömsche Riek dalslaken Röömsche Truppen unner Scipio Aemilianus erovert Karthago un leggt dat in Dutt. De Drüdde Krieg mit de Puniers geiht an'n 5. Februar to Enne. To'n eersten Mol dröövt ok Römers bi de Spelen vun Olympia mitmaken.
◄ | 9. Johrhunnert v. Chr. | 8. Johrhunnert v. Chr. | 7. Johrhunnert v. Chr. | ► 750er v. Chr. | 740er v. Chr. | 730er v. Chr. | 720er v. Chr. | ► 753 v. Chr. | 752 v. Chr. | 751 v. Chr. | 750 v. Chr. | 749 v. Chr. | ► | ►► Sparta fangt sien eersten Krieg mit Messenien an
◄ | 9. Johrhunnert v. Chr. | 8. Johrhunnert v. Chr. | 7. Johrhunnert v. Chr. | ► 710er v. Chr. | 700er v. Chr. | 690er v. Chr. | 680er v. Chr. | ► 715 v. Chr. | 714 v. Chr. | 713 v. Chr. | 712 v. Chr. | 711 v. Chr. | ► | ►► Na 20 Johren geiht Sparta sien eersten Krieg mit Messenien to Enne
◄ | 8. Johrhunnert v. Chr. | 7. Johrhunnert v. Chr. | 6. Johrhunnert v. Chr. | ► 640er v. Chr. | 630er v. Chr. | 620er v. Chr. | 610er v. Chr. | ► 648 v. Chr. | 647 v. Chr. | 646 v. Chr. | 645 v. Chr. | 644 v. Chr. | ► | ►► Sparta fangt sien Tweeten Krieg mit Messenien an
◄ | 8. Johrhunnert v. Chr. | 7. Johrhunnert v. Chr. | 6. Johrhunnert v. Chr. | ► 630er v. Chr. | 620er v. Chr. | 610er v. Chr. | 600er v. Chr. | ► 631 v. Chr. | 630 v. Chr. | 629 v. Chr. | 628 v. Chr. | 627 v. Chr. | ► | ►► Sparta winnt na 17 Johren in'n Tweeten Krieg mit Messenien. De Messeniers, de noch an't Leven sünd, weert in den Stand vun Heloten daldrückt
◄ | 7. Johrhunnert v. Chr. | 6. Johrhunnert v. Chr. | 5. Johrhunnert v. Chr. | ► 550er v. Chr. | 540er v. Chr. | 530er v. Chr. | 520er v. Chr. | ► 550 v. Chr. | 549 v. Chr. | 548 v. Chr. | 547 v. Chr. | 546 v. Chr. | ► | ►► Sparta kriggt de Böverhand över Arkadien un is nu de gröttste Macht up den Peloponnes
◄ | 7. Johrhunnert v. Chr. | 6. Johrhunnert v. Chr. | 5. Johrhunnert v. Chr. | ► 540er v. Chr. | 530er v. Chr. | 520er v. Chr. | 510er v. Chr. | ► 546 v. Chr. | 545 v. Chr. | 544 v. Chr. | 543 v. Chr. | 542 v. Chr. | ► | ►► Dat Heer vun Hopliten ut Sparta maakt dat Heer vun Argos toschannen, man de Stadt Argos lett sik doch nich ünnerkriegen
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 490er v. Chr. | 480er v. Chr. | 470er v. Chr. | 460er v. Chr. | ► 490 v. Chr. | 489 v. Chr. | 488 v. Chr. | 487 v. Chr. | 486 v. Chr. | ► | ►► In Grekenland geiht dat mit de Perserkriegen los. De Grootkönig Dareios I. vun Persien marscheert mit en grote Armee up dat faste Land vun Grekenland in. He will de Greken strafen, weil se achter de upsternaatschen Ioniers in Lüttasien stahn hefft. 12. September: Slacht bi Marathon. Miltiades besiegt de Persers.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 480er v. Chr. | 470er v. Chr. | 460er v. Chr. | 450er v. Chr. | ► 481 v. Chr. | 480 v. Chr. | 479 v. Chr. | 478 v. Chr. | 477 v. Chr. | ► | ►► In Grekenland grünnt verscheden Stadtstaaten (Poleis) den Hellenenbund to'n Schuul gegen de Gefohr, de vun Persien utgeiht.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 480er v. Chr. | 470er v. Chr. | 460er v. Chr. | 450er v. Chr. | ► 480 v. Chr. | 479 v. Chr. | 478 v. Chr. | 477 v. Chr. | 476 v. Chr. | ► | ►► De Grootkönig Xerxes I. vun Persien marscheert mit en unbannig grote Armee in Grekenland in. König Leonidas vun Sparta höllt mit 300 Mann den Thermopylenpass gegen en grote Övermacht. Na dree Dagen warrt he verraden, man de Greken hefft dree Dage Tiet wunnen 28. September: Seeslacht bi Salamis. De Perser ehr unbannige Flott warrt tonicht maakt.
De nafolgend Tabell is en Deel vun de List vun de Asteroiden. De Ziffern bi’n Naam geevt de Folg vun jemehr endgelltig Katalogiseeren an. Se deent togliek as Nummern to’n Identifizeeren un sünd Bestanddeel vun’n Naam vun elk Asteroid. 1-100 101-200 201-300 301-400 401-500 Alphabetische List Naams vun Asteroiden un Kometen
Friedrich Tietjen (* 15. Oktober 1832 in Garnholt (hüdtodag Westerstede); † 21. Juni 1895 in Berlin) weer en düütsch Astronom. He hett 1865 den Asteroiden (86) Semele opdeckt. Van 1874 bit to sien Dood weer he Direkter vun dat Astronomisch Reken Institut (ARI) in Heidelbarg.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 480er v. Chr. | 470er v. Chr. | 460er v. Chr. | 450er v. Chr. | ► 485 v. Chr. | 484 v. Chr. | 483 v. Chr. | 482 v. Chr. | 481 v. Chr. | ► | ►► üm 485 v. Chr. rüm: Herodot, greekschen Historiker un Schriever (†424)
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 470er v. Chr. | 460er v. Chr. | 450er v. Chr. | 440er v. Chr. | ► 477 v. Chr. | 476 v. Chr. | 475 v. Chr. | 474 v. Chr. | 473 v. Chr. | ► | ►► Na den Sieg in de Perserkriegen grünnt Athen den Attischen Seebund. Dor warrt denn en gefährlichen Gegenspeler för Sparta siene Macht vun